Read More: రోహిత్ శర్మ పవర్.. ‘ఒక్క మాట’తో బంగ్లా ఓటమి
మ్యాచ్‌లో బంగ్లాదేశ్ విజయానికి 34 బంతుల్లో 57 పరుగులు చేయాల్సిన దశలో భారత ఫాస్ట్ బౌలర్ ఖలీల్ అహ్మద్ క్రమశిక్షణ తప్పాడు. అప్పుడు క్రీజులో బ్యాటింగ్ చేస్తున్న బంగ్లాదేశ్ కెప్టెన్ మమ్మదుల్లాపై స్లెడ్జింగ్‌కి దిగాడు. బంతిని థర్డ్ మ్యాన్ దిశగా నెట్టి సింగిల్ కోసం నాన్‌స్ట్రైక్ ఎండ్‌లోకి మహ్మదుల్లారాగా.. ఖలీల్ అహ్మద్ నోరు జారాడు. దీంతో.. మహ్మదుల్లా కూడా ఘాటుగా బదులివ్వడంతో.. ఇద్దరి మధ్య చిన్నపాటి వాగ్వాదం నడిచింది. అయితే.. ఫీల్డ్ అంపైర్ నందన్ కలగజేసుకుని వారిద్దరినీ విడదీశాడు.
IND vs BAN 3rd T20 Trolls: ధోనీ శిష్యుడు మళ్లీ ఫెయిల్.. ఇక చాలు సాగనంపండి
వాస్తవానికి ఖలీల్ అహ్మద్ గొడవ పడుతున్న సమయంలో సమీపంలోనే భారత కెప్టెన్ రోహిత్ శర్మ ఫీల్డింగ్ చేస్తున్నాడు. కానీ.. గొడవపడుతున్న ఖలీల్‌కి అతను కెప్టెన్‌గా ఏమాత్రం సర్దిచెప్పే ప్రయత్నం చేయలేదు. అప్పటికి క్రీజులో బంగ్లాదేశ్ టాప్ ఆర్డర్‌ బ్యాట్స్‌మెన్‌గా మహ్మదుల్లా మాత్రమే ఉండటంతో.. ఆ స్లెడ్జింగ్ భారత్‌కి ఉపయోగపడుతుందని రోహిత్ శర్మ ఊహించినట్లున్నాడు. ఆ గొడవ తర్వాత మహ్మదుల్లా స్పిన్నర్ చాహల్ బౌలింగ్‌లో భారీ షాట్ కోసం ప్రయత్నిస్తూ క్లీన్‌బౌల్డయ్యాడు. మ్యాచ్‌లో 4 ఓవర్లు వేసి ఒక్క వికెట్ కూడా పడగొట్టలేకపోయిన ఖలీల్ అహ్మద్.. మహ్మదుల్లా ఏకాగ్రతని దెబ్బతీయడంలో మాత్రం సఫలమయ్యాడు. మహ్మదుల్లా ఔట్‌తో మ్యాచ్‌ పూర్తిగా భారత్ చేతుల్లోకి వచ్చేసింది.
Read More: టీ20లో రోహిత్ శర్మ బద్దకం.. గాల్లోకి ఎగిరిన వికెట్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.